
Číslo spisu: OÚ-BB-MPO-2024/000054-
Z á p i s n i c a 
z vyhodnotenia vyhlásenej elektronickej aukcie podľa § 8aa ods.4 písm. b/ zákona               č. 278/1993 Z. z. o správe majetku štátu v znení neskorších predpisov zo dňa 23.10.2024.

        Predmetom vyhlásenej elektronickej aukcie boli nehnuteľnosti v katastrálnom území Banská Štiavnica, obec Banská Štiavnica, okres Banská Štiavnica vedené v KN Okresného úradu Banská Štiavnica, katastrálny odbor na LV č. 6249 v podiele 1/2 a to:

· Stavba – rodinný dom súp. č. 70 na parcele CKN č. 348/1 s príslušenstvom   – oplotenie od ulice, prípojka plynu, prípojka elektriny, klenbová pivnica.

· pozemok  parcela CKN č. 348/1 – zastavané plochy a nádvoria o výmere 235 m2.

 Na parcele CKN č. 348/1 je zriadené vecné bremeno – právo prechodu v prospech vlastníkov a oprávnených užívateľov rod. domu súp. č. 415 postaveného na parc. 348/2.

        Správca majetku štátu v registri ponúkaného majetku štátu  v časti elektronické aukcie   vyhlásil elektronickú  aukciu  na odplatný prevod nehnuteľného  majetku štátu s uvedením lehoty na doručenie cenových ponúk. Lehota na predkladanie ponúk začala plynúť dňa         16.04. 2024 a uplynula 15.05.2024, s  primeranou cenou predmetných  nehnuteľností podľa § 8a ods. 3 zákona č. 278/1993 Z. z.  vo výške  30 400,00 EUR. 

Na uverejnenú ponuku reagoval jediný záujemca, avšak nezaslal v stanovenej lehote údaje k uzatvoreniu kúpnej zmluvy.

Okresný úrad Banská Bystrica opakovane vyhlásil elektronickú  aukciu dňa 15.8.2024  na odplatný prevod nehnuteľného  majetku štátu s uvedením lehoty na doručenie cenových ponúk. Lehota na predkladanie ponúk začala plynúť dňa 16.08.2024 a uplynula 16.09.2024, s  primeranou cenou predmetných  nehnuteľností podľa § 8a ods. 3 zákona č. 278/1993 Z. z.  vo výške  30 400,00 EUR. 


Na uverejnenú ponuku sa neprihlásil žiadny záujemca.

Okresný úrad Banská Bystrica zverejnil II. kolo vyhlásenia elektronickej  aukcie dňa 23.9.2024  na odplatný prevod nehnuteľného  majetku štátu s uvedením lehoty na doručenie cenových ponúk. Lehota na predkladanie ponúk začala plynúť dňa 24.09.2024 a uplynula 22.10.2024, s primeranou cenou predmetných  nehnuteľností podľa § 8a ods. 3 zákona č. 278/1993 Z. z. zníženou o 10% v sume 27 360,00 EUR. 

Na uverejnenú ponuku sa neprihlásil žiadny záujemca.

Dočasný správca majetku štátu vyhlási tretie kolo vyhlásenia elektronickej aukcie s primeranou cenou zníženou o 30%.

V Banskej Bystrici dňa  23. 10. 2024

Vypracovala: Ing. Božena Hradecká  

